《洞庭山黛心湾》
明代·文彭

太湖波浪拍天浮，曾向东山烂熳游。响水涧边新濯足，莫釐峰上试开眸。

金庭玉柱开三界，碧水丹山儗十洲。输与幽人能择胜，黛心湾上筑高楼。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。